Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 227

5. 4. típusú logikai rekord: nagyfelbontású szürkeskálás kép Meg kell jegyezni, hogy a 4. típusú rekordok binárisak, és nem ASCII-jellegűek. Ezért a rekordon belül minden mezőhöz egy konkrét pozíció tartozik, azaz minden mező kötelező. A szabvány lehetővé teszi, hogy mind a képméretet, mind a felbontást meghatározzák a rekordon belül. A 4. típusú logikai rekordoknak a szabvány szerint olyan ujjnyomat-adatokat kell tartalmazniuk, amelyeket 500 és 520 pixel/inch közti névleges pixelsűrűséggel adnak át. Az új képek preferált felbontása 500 pixel/inch, vagy 19,68 pixel/mm. Az 500 pixel/inch-es sűrűséget az INT-I határozza meg, azzal az eltéréssel, hogy a hasonló rendszerek egymással egy nem preferált rátával is kommunikálhatnak, az 500 és 520 pixel/inch-es értékek között. 5.1 4. típusú logikai rekordok mezői 5.1.1 4.001 mező: a logikai rekord hossza (LEN) Ez a négybájtos mező tartalmazza ennek a 4. típusú rekordnak a hosszát, és meghatározza a bájtok teljes számát, beleértve a rekordban lévő minden mező összes karakterét. 2007/147/II. szám 5.1.2 4.002 mező: képkijelölési karakter (IDC) Ez a fejléc-fájlban megadott IDC-szám egybájtos bináris jelölése. 5.1.3 4.003 mező: nyomattípus (IMP) A nyomattípus egy egyetlen bájtból álló mező, amely a rekord hatodik bájtján van.

Source: https://magyarkozlony.hu/hivatalos-lapok/71af3e8e7bfe6152ccbeed7866689568011b12ee/dokumentumok/7cdcb15e2f95425a0ab307ff955c4e3b437fa08c/letoltes